钦定古今图书集成/历象汇编/乾象典/第040卷 > 《中秋奉东宫旨赋月歌》林温
## 钦定古今图书集成/历象汇编/乾象典/第040卷 > 《中秋奉东宫旨赋月歌》林温

玉阶夜凉宫漏永，风动梧桐委金井。海门推出明月
来，影浸冰壶秋万顷。银汉迢迢星宿稀，万象不敢争
光辉。关河千里共今夕，毋使零露沾人衣。小臣年年
山海客，独倚山窗看月白。今年来对禁城秋，凤阁龙
楼天咫尺。玉门宾客一何多，承恩自怜双鬓皤。愧无
长才比希逸，一笑其如秋月何！